VENDIM
Nr. 130, datë 16.8.2017

MBI FILLIMIN E PROCEDURËS PËR LICENCIMIN E SHOQËRISË “EUROBIZNES” SHPK NË AKTIVITETIN E PRODHIMIT TË ENERGJISË ELEKTRIKE, NGA HEC-ET:
“LUSEN 1”, ME FUQI TË INSTALUAR 0.315 MW; “LUSEN 2”, ME FUQI TË INSTALUAR 0.6 MW; “LUSEN 3”, ME FUQI TË INSTALUAR 0.6 MW; DHE ME FUQI
TOTALE TË INSTALUAR 1.515 MW

Në mbështetje të neneve 16 dhe 37, pika 2, germa “a” të ligjit nr. 43/2015 “Për sektorin e energjisë elektrike”; vendimit të Këshillit të Ministrave nr. 822, datë 7.10.2015, “Për miratimin e rregullave dhe
procedurave të ndërtimit të kapaciteteve të reja prodhuese të energjisë elektrike”, neneve 4, pika 1, germa
“a”; nenit 5, pika 1, germa “a”; nenit 10, pika 1 dhe 3 të rregullores “Për procedurat dhe afatet për
dhënien, modifikimin, transferimin, rinovimin ose heqjen e licencave në sektorin e energjisë elektrike”, miratuar me vendimin e bordit të ERE-s nr. 109, datë 29.6.2016; neni 19, pika 1, germa “a” të rregullores
“Për organizimin, funksionimin dhe procedurat e ERE-s”, miratuar me vendimin e bordit nr. 96, datë
17.6.2016, bordi i Entit Rregullator të Energjisë (ERE), në mbledhjen e tij të datës 16.8.2017, mbasi
shqyrtoi relacionin e përgatitur për fillimin e procedurës për licencimin e shoqërisë “Eurobiznes” sh.p.k. në aktivitetin e prodhimit të energjisë elektrike, përgatitur nga Drejtoria e Licencimit dhe Monitorimit të
Tregut, konstatoi se:
Aplikimi i shoqërisë “Eurobiznes” sh.p.k. plotëson kërkesat e parashikuara nga ERE në rregulloren
“Për procedurat dhe afatet për dhënien, modifikimin, transferimin, rinovimin ose heqjen e licencave në
sektorin e energjisë elektrike”, si më poshtë:
- Formati i aplikimit (neni 9, pika 1, germat “a”, “b”, “c”) është plotësuar tërësisht.
- Dokumentacioni juridik, administrativ dhe pronësor (neni 9, pika 2, germat “a”, “b”, “c”, “d”, “e”, “f”, “g”) është plotësuar tërësisht.
- Dokumentacioni financiar dhe fiskal (neni 9, pika 3, germat “a”, “b”, “c”, “d”)  është plotësuar tërësisht.
- Dokumentacioni teknik për HEC (neni 9, pika 4.1.1, 4.1.2, 4.1.3 germat “a”, “b”; 4.1.4) është plotësuar tërësisht.
Për mungesën e dokumentacionit që ka të bëjë me:
Nenin 9, pika  4.1.3, germa “c”, shtrirja gjeografike e vendit ku do  të ngrihet apo  zhvillohet
veprimtaria duke dhënë referencat ekzakte (numër parcele, numër regjistri kadastre) dhe të paraqitura në hartë me shkallë 1: 25000	dhe germa “d”, një hartë topografike ku të paraqitet gjurma e linjës
transmetuese në shkalle 1: 25000.
- Nenin 9, pika 4.1.5, germa “a”, miratimi i pikës së lidhjes, dhe germa “b”, leja e përdorimit të ujit për
prodhimin e energjisë elektrike, do të njoftohet subjekti që në bazë të rregullores “Për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë
elektrike”, t’i paraqesë këto në ERE, brenda afateve të përcaktuara.
Për gjithë sa më sipër, bordi i ERE-s

VENDOSI:

1. Të fillojë procedurën për shqyrtimin e aplikimit të shoqërisë “Eurobiznes” sh.p.k. për licencim në aktivitetin e prodhimit të energjisë elektrike nga HEC-et “Lusen 1”, me fuqi të instaluar  0.315 MW; “Lusen 2”, me fuqi të instaluar 0.6 MW; “Lusen 3”, me fuqi të instaluar 0.6 MW; dhe me fuqi totale të instaluar 1.515 MW, për një afat 30-vjeçar.
2. Drejtoria e Juridike dhe e Mbrojtjes së Konsumatorit të njoftojë subjektin e interesuar për vendimin

e bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.

